**projektas**

**reg. Nr. T-8**

**2.5. darbotvarkės klausimas**

**Pasvalio rajono savivaldybės taryba**

**Sprendimas**

**DĖL VALSTYBĖS TURTO PRIPAŽINIMO NETINKAMU (NEGALIMU) NAUDOTI**

 **IR TOLESNIO JO PANAUDOJIMO**

2020 m. vasario d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 27 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 26 straipsnio 1 dalies 1 punktu, 27 straipsnio 2 dalimi, įgyvendindama Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašą, patvirtintą Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“ (Lietuvos Respublikos Vyriausybės 2014 m. lapkričio 5 d. nutarimo Nr. 1228 redakcija) (su visais aktualiais pakeitimais) ir Savivaldybei perduoto valstybės turto valdymo, naudojimo ir disponavimo juo patikėjimo teise tvarkos aprašą, patvirtintą Pasvalio rajono savivaldybės tarybos 2011 m. kovo 30 d. sprendimu Nr. T1-49 „Dėl Savivaldybei perduoto valstybės turto valdymo, naudojimo ir disponavimo juo patikėjimo teise tvarkos aprašo patvirtinimo“, atsižvelgdama į Pasvalio savivaldybės administracijos direktoriaus 2019 m. gruodžio 31 d. įsakymą Nr. DV-815 „Dėl Pasvalio rajono savivaldybės administracijos patikėjimo teise valdomo turto pripažinimo nereikalingu arba netinkamu (negalimu) naudoti ir tolesnio jo panaudojimo“, Pasvalio rajono savivaldybės taryba nusprendžia:

1. Pripažinti netinkamu (negalimu) naudoti valstybei nuosavybės teise priklausantį Pasvalio rajono savivaldybės administracijos patikėjimo teise valdomą trumpalaikį materialųjį turtą, kurio bendra įsigijimo vertė – 821,24 Eur, ir jį nurašyti (priedas).

2. Įgalioti Pasvalio rajono savivaldybės priešgaisrinės tarnybos vadovą Saulių Maticką būti atsakingą už šio sprendimo 1 punkte nurodyto nurašomo turto likvidavimą.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus

vyriausioji specialistė V.Antanavičienė

2019-01-23

Suderinta DVS Nr. RTS-8

Pasvalio rajono savivaldybės tarybos

 2020 m. vasario d. sprendimo Nr. T1-

 priedas

**PRIPAŽINTO NETINKAMU (NEGALIMU) NAUDOTI IR NURAŠOMO VALSTYBĖS TRUMPALAIKIO MATERIALIOJO TURTO SĄRAŠAS**

|  |  |  |  |  |  |  |
| --- | --- | --- | --- | --- | --- | --- |
| Eil.Nr. | Turto pavadinimas | Kiekis, vnt. | Vieneto įsigijimo vertė, Eur | Suma, Eur | Priežastis, dėl kurios turtas tapo nereikalingu arba netinkamu (negalimu) naudoti | Turto valdytojas |
|  | Galąstuvas kirviui  | 1 | 7,24 | 7,24 | Įstatymo26 straipsnio1 dalies 1 punktas\* | Savivaldybės administracija |
|  | Televizoriaus laikiklis BIGMAGIx50  | 1 | 34,46 | 34,46 | 26 str. 1 d. 1 p.\* |
|  | Virvės su ritėmis  | 1 | 63,72 | 63,72 | 26 str. 1 d. 1 p.\* |
|  | Įsiurbimo įrenginys 125 mm  | 1 | 140,16 | 140,16 | 26 str. 1 d. 1 p.\* |
|  | Gaisrinės įsiurbiamosios žarnos 125 mm su sujungimo movomis  | 2 | 215,145 | 430,29 | 26 str. 1 d. 1 p.\* |
|  | Gaisrinės įsiurbiamosios žarnos 75 mm su sujungimo movomis  | 2 | 44,44 | 88,88 | 26 str. 1 d. 1 p.\* |
|  | Dėklai kirviams  | 5 | 11,298 | 56,49 | 26 str. 1 d. 1 p.\* |
|  |  **Iš viso:** | **821,24** |  |  |

\* Lietuvos Respublikos valstybės ir savivaldybių turto valdymo, naudojimo ir disponavimo juo įstatymas.

­­­­­­­­­­­­­­

\_\_\_\_\_\_\_\_\_\_\_\_\_\_\_

Pasvalio rajono savivaldybės tarybai

**AIŠKINAMASIS RAŠTAS**

**DĖL VALSTYBĖS TURTO PRIPAŽINIMO NETINKAMU (NEGALIMU) NAUDOTI**

 **IR TOLESNIO JO PANAUDOJIMO**

2020-01-23

Pasvalys

**1. Problemos esmė.**

Vadovaujantis Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašu, patvirtintu Lietuvos Respublikos Vyriausybės 2001 m. spalio 19 d. nutarimu Nr. 1250, valstybės turtas pripažįstamas nereikalingu arba netinkamu (negalimu) naudoti, po to nurašomas ar kitaip panaudojamas Savivaldybės tarybos sprendimais.

Šis sprendimo projektas parengtas atsižvelgiant į Pasvalio savivaldybės direktoriaus įsakymą, kuriame siūloma Savivaldybės tarybai fiziškai nusidėvėjusį valstybės turtą pripažinti netinkamu (negalimu) naudoti ir leisti jį nurašyti.

Valstybės ar Savivaldybės turtas pripažįstamas nereikalingu arba netinkamu (negalimu) naudoti vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 26 straipsnio 1 dalies 1 punktu – kai jis nusidėvi fiziškai. Sprendimo priede nurodytas trumpalaikis materialusis turtas buvo perduotas Savivaldybės priešgaisrinei tarnybai pagal panaudos sutartį.

**2. Kokios siūlomos naujos teisinio reguliavimo nuostatos ir kokių rezultatų laukiama.** Naujų teisinio reguliavimo nuostatų nesiūloma.

**3. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikia.

**4. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai.** Pasvalio rajono savivaldybės administracija.

**7. Sprendimo projekto rengimo metu gauti specialistų vertinimai ir išvados**

Sprendimo projektui pritarta.

Strateginio planavimo ir investicijų skyriaus

vyriausioji specialistė Virginija Antanavičienė